Van die historiese, sentimentele en ander redes waarom bepaalde snitte op ons lysie pryk, vertel ek graag in ‘n volgende aflewering
← SLEGTE DAG OP KANTOOR
FEES VAN MUSIEK →
5 antwoorde op U EIE KEUSE – 65
Francois le Roux het gesê op Augustus 19, 2017
Met vanaand se U eie keuse, weereens knap aangebied deur Willem Pelser, let ek op dat, ongeag hoe minder goed ‘n opname mag wees, hy nooit maar nooit ‘n negatiewe opmerking daaroor sal maak nie. Wat my onmiddellik laat terugdink aan Daniel Kirstein – wat, ek is baie oortuig, die program vir ‘n lang ruk aangebied het. Sy snaakse en stuitige droë opmerkings oor van die opnames het ons as gesin laat skater. Dit moes in die jare 1968 – 1975 iewers gewees het. Ek is SEKER iemand het iewers ‘n glipsie gemaak deur sy naam uit te laat….
U Eie Keuse bly ‘n wonderlike program….
rosiemetdorings het gesê op Oktober 24, 2010
Ek sal graag saam luister!
Sowaar, het het ook daardie gedagte in my kop??? ( dat Daniel Kirstein ook aanbieder was)
Mal oor David Whitfield se stem, en veral Angel voices….
hvandeventer het gesê op Oktober 24, 2010
Daniel Kirstein was inderdaad een van die mees geliefde en bekwaamste Afrikaanse omroepers. ‘n Mens sou maklik kon glo hy was ook ‘n U Eie Keuse-aanbieder. Op Robert Young se lys van vorige aanbieders ontbreek sy naam egter. Glo darem nie Young sou so ‘n fout begaan nie. Angel Voices – pragtig!
Moeder Raaf het gesê op Oktober 24, 2010
Oor jare heen, veral noudat ek alleen is, loop ek nie graag hierdie program op Saterdagaande mis nie. So het ek die program rondom my suster se kuier vanuit London so gereël dat ons gisteraand ‘n tuisbly aand sou hê, net die twee van ons. Ons het uitgesien na ‘n aand van heerlike musiek ‘U eie keuse’ het dan ook nie teleurgestel nie. Maar, oor die program daarna, kan mens maar die kop wegdraai!
Nietemin, ek het dit gehad, duidelik was ek verkeerd, dat Daniël Kirstein die program vir baie jare aangebied het. Ek kan glad nie verstaan waar ek dan die pad byster geraak het nie?
Die lysie wat jy saamgestel het bevat inderdaad ook ‘n hele paar van my gunstelinge. Ek sou net graag ‘Angel Voices’ van David Whitfield daarby wou voeg!
Mag daar vir ons nog vele aanbiedings van hierdie wonderlike program voorlê!